‘The Ranveer Show’ পডকাস্টের মাধ্যমে ফের ঘুরে দাঁড়ানোর চেষ্টা রণবীর আল্লাহবাদিয়ার

ওয়েবডেস্ক: সোশ্যাল মিডিয়ায় পরিচিত মুখ ইউটিউবার (You Tuber) রণবীর আল্লাহবাদিয়া (Ranveer Allahbadia)। কিন্তু টেলিভিশনের একটি শো’তে বাবা-মা সম্পর্কে বিতর্কিত মন্তব্য করে অন্তরালে চলে যেতে হয়েছিল তাঁকে। তীব্র সমালোচনার মুখে পড়তে হয়েছিল। সুপ্রিম কোর্টের (Supeme Court) তীব্র ভর্ৎসনা মুখেও পড়েন তিনি। এবার ফের ঘুরে দাঁড়াতে চলেছেন আল্লাহবাদিয়া। ‘দ্য রণবীর শো’ (The Ranveer Show) পুনরায় শুরু করেছেন তিনি ।

৩০ মার্চ, আল্লাহবাদিয়া তার ইউটিউব চ্যানেলে “লেটস টক” শিরোনামে একটি ভিডিয়ো আপলোড করেন। যেখানে তিনি কন্টেন্ট তৈরি থেকে দূরে থাকাকালীন সময় এবং ‘ইন্ডিয়া’স গট ল্যাটেন্ট’ অনুষ্ঠানকে ঘিরে বিতর্কের পর যে কিভাবে চ্যালেঞ্জগুলির মুখোমুখি হয়েছিলেন সেই সম্পর্কে বিস্তারিত বক্তব্য রাখেন। সেইসঙ্গে কঠিন পরিস্থিতিতে তার পাশের দাঁড়ানোর জন্য তিনি সকলকে ধন্যবাদ জানান।

আরও পড়ুন: তামান্নার সঙ্গে বিচ্ছেদ! এবার মুখ খুললেন বিজয়!

আল্লাহবাদিয়ার বক্তব্য ছিল, ‘নমস্তে ফ্রেন্ডস, যারা আমার পাশে ছিলেন সকলকে আমি ধন্যবাদ জানাতে চাই। কঠিন সময়ে আপনার ইতিবাচক বার্তাগুলি আমাকে এবং আমার পরিবারকে অনেক সাহায্য করেছে। প্রভাবশালী ব্যক্তিত্ব তার পরিবার, বন্ধুবান্ধব এবং সহকর্মীদের কাছ থেকে আসা সমর্থন সহ বেশ কয়েকজন উচ্চপদস্থ ব্যক্তিত্বের পাশে থাকার কথা স্বীকার করেছেন তিনি। ভিডিয়োর বার্তায়, বিরতির সময় জীবনে অনেক শেখার সুযোগ পেয়েছেন বলে জানিয়েছেন এই ইউ টিউবার।

আল্লাহবাদিয়া জানিয়েছেন, গত ১০ বছর ধরে আমি প্রতি সপ্তাহে দুই থেকে তিনটি ভিডিয়ো প্রকাশ করেছি, কোনও বিরতি না নিয়ে। জোর করে বিরতি নিয়েছি। ধৈর্যের সঙ্গে বাঁচতে শিখেছি’।

আল্লাহবাদিয়া বলেন, ওই সময় মেডিটেশন, সাধনা, ধ্যানে মন সংযোগ করেছি। যা আমাকে মানসিক শান্তি এনে দিয়েছে। আল্লাহবাদিয়া জানিয়েছেন, এবার ভিডিয়োর ক্ষেত্রে তিনি তাঁর দর্শকদের প্রতি আরও দায়িত্বপূর্ণ হবেন।

উল্লেখ্য, ঘটনার সূত্রপাত হয় একটি কমেডি শো ‘ইন্ডিয়াস গট ল্যাটেন্ট’-এ। সেখানে বিচারকের আসনে ছিলেন রণবীর আল্লাবাদিয়া, কমেডিয়ান সময় রায়না এবং ডিজিটাল কনটেন্ট ক্রিয়েটর অপূর্ব মখিজা। এক প্রতিযোগীকে রণবীর প্রশ্ন করেন,— সে কি আজীবন তার বাবা-মাকে সহবাস করতে দেখবে, নাকি নিজে একবার অংশ নিয়ে তা বন্ধ করবে? এই নিয়েই বিতর্কে সূত্রপাত।

দেখুন অন্য খবর-